SET พลิกปิดลบ นลท.จับตามติ “เฟด” สัปดาห์หน้าเสี่ยงลงทดสอบ 1,650 จุด
SET พลิกปิดลบ 0.30 จุด นลท.รอผลประชุมเฟดคาดหวังชะลอเข้มนโยบายการเงิน สัปดาห์หน้าคาดตลาดแกว่งลงจากหลายปัจจัยยังรุมเร้า ให้กรอบแนวรับ 1,650 จุด และแนวต้าน 1,670-1,675 จุด
SET พลิกปิดลบ 0.30 จุด นลท.รอผลประชุมเฟดคาดหวังชะลอเข้มนโยบายการเงิน สัปดาห์หน้าคาดตลาดแกว่งลงจากหลายปัจจัยยังรุมเร้า ให้กรอบแนวรับ 1,650 จุด และแนวต้าน 1,670-1,675 จุด
29 เม.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้เคลื่อนไหวในกรอบแคบตลอดทั้งวัน ระหว่างรอติดตามการประชุมธนาคารกลางสหรัฐ (เฟด) ในวันที่ 4-5 พ.ค.ว่าจะปรับขึ้นอัตราดอกเบี้ยตามที่ตลาดคาด 0.50% หรือไม่ เนื่องจากนักลงทุนมีความหวังว่าเฟดอาจชะลอใช้นโยบายทางการเงินเข้มงวดหลังจากกระทรวงพาณิชย์สหรัฐแถลงตัวเลขผลผลิตมวลรวมภายในประเทศ (GDP) ไตรมาส 1/2565 หดตัว 1.40% จากที่นักวิเคราะห์คาดว่าจะขยายตัว 1.10%
สำหรับทิศทางตลาดหุ้นไทยในสัปดาห์หน้ามีโอกาสปรับลงจากแรงกดดันอัตราเงินเฟ้อของสหรัฐที่ยังคงเพิ่มขึ้น ประกอบกับการใช้นโยบายทางการเงินเข้มงวดทั้งการปรับขึ้นอัตราดอกเบี้ยและการลดขนาดงบดุล ขณะที่ตลาดหุ้นบ้านเรามีวันหยุดกลางสัปดาห์ด้วย
ทั้งนี้ให้กรอบการเคลื่อนไหวไว้ที่ แนวรับ 1,650 จุด และแนวต้านที่ 1,670-1,675 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCC มูลค่าการซื้อขาย 2,728.65 ล้านบาท ปิดที่ 370.00 บาท เพิ่มขึ้น 10.00 บาท
SCB มูลค่าการซื้อขาย 2,402.36 ล้านบาท ปิดที่ 115.00 บาท เพิ่มขึ้น 2.50 บาท
BANPU มูลค่าการซื้อขาย 2,386.17 ล้านบาท ปิดที่ 12.30 บาท เพิ่มขึ้น 0.10 บาท
KBANK มูลค่าการซื้อขาย 2,216.63 ล้านบาท ปิดที่ 153.00 บาท ลดลง 0.50 บาท
ADVANC มูลค่าการซื้อขาย 1,882.52 ล้านบาท ปิดที่ 215.00 บาท ลดลง 5.00 บาท